Źo dalej z artikelami wó stawiznach dolnoserbskego tyźenika. Smy w lěśe 1863.
Ceptaŕ Šwjela pśewzejo
Kito Pank jo1863 pśepódał zagronitosć za wudawanje Casnika kantoroju a ceptarjeju Kitoju Šwjeli (1836–1922), w pśezjadnosći z knězom von Werdeck. K. Šwjela jo 51 lět (až do lěta 1915) Casnik pisał a se starał wó śišć a rozšyrjenje. Tyźenik jo „pód nim“ wóstał konzerwatiwny, kralozwěrny a kejžorskej familiji a kanclarjoju Bismarckoju pśichylony.
Za jogo cas jo naš Casnik nosył wšake mjenja: do lěta 1880 Bramborski Serski Casnik, do lěta 1885 Bramborske Nowiny a wót togo casa do lěta 1915 Bramborski Casnik.
Kito Šwjela jo pówucył w póbožnem a tradicionalnem, a teke w serbskem myslenju, a informěrował wó žywjenim na jsach a w towaristwach. Rubriki su byli: „Z Bóžego kralejstwa“, „Z našeje wokolnosći“ abo „Z Łužyce“.
szl_Latn epo_Latn szl_Latn hrv_Latn szl_Latn